Les Festes Patronals del Port de Sagunt continuen esta setmana amb actes per a tots els públics
03 d’agost 2015

![](/media/actualidad/PublishingImages/Agosto 2015/texto_JHG0009[1].jpg)  
_Inauguració recinte Firal 2015_

![](/media/actualidad/PublishingImages/Agosto 2015/text_JHG0004[1].jpg)  
_Recinte Firal 2015_  
  

Després del tradicional inici el cap de setmana passat de les Festes Patronals de Port de Sagunt amb el tro d’avís i la xopà, el programa de festes continua aquest dilluns amb activitats per a tots els públics.  
  
A partir de les 17 hores, en el recinte firal, organitzat per l'Ajuntament de Sagunt en coordinació amb el Centre de Transfusions de la Comunitat Valenciana, campanya de donació de sang. Des de les 18:30 hores, vesprada de bous i vaques a càrrec de la ramaderia Machancoses de Xest. A les 19 hores, també en el mateix recinte firal, ball de zumba “Balla amb Marta”. Ja a la nit, a partir de les 22 hores en els Jardins del Casino de la Gerència, en col•laboració amb el club cinèfil local Nautilus, sopar de sobaquillo i projecció de la pel•lícula _bandeja de plata_. Simultàniament, en el recinte taurí, des de les 22 hores, animació infantil i des de les 23 hores, nit de karaoke en el recinte firal. A partir de la mitjanit, un bou embolat de la ramaderia Machancoses i un altre de la ramaderia Hermanos Ponce Melián d'Assuévar i vaques.  
  
El dimarts 4 d'agost serà el primer dels dos dies de la setmana en els quals no hi haurà festejos taurins. A partir de les 17 hores, des de la Tinència d'Alcaldia, gran xopà infantil amb tancament de carretons i regals. Des de les 18 hores, organitzat per l'Ajuntament de Sagunt, celebració del IX Gran Dia Temàtic del Xiquet, amb parcs infantils, maquillatges, trens, globoflexia, malabars, regals, tallers infantils, parcs aquàtics, festa de l'escuma, contacontes, discoteca infantil i moltes més sorpreses. Des de les 20 hores, berenar per als més xicotets i espectacle infantil i ball de zumba “Balla amb Marta”. Sobre les 22 hores, en els Jardins del Casino de la Gerència, sopar de sobaquillo i cinema infantil amb la projecció de la pel•lícula _Mortadelo i Filemón contra Jimmy el cachondo_. Per a finalitzar l'agenda del dia, des de les 23 hores, en el recinte firal, nit de Hard Rock.  
  
El 5 d'agost, dimecres, a les 11 hores, en l'Albereda del Consell, taller de batucada per a 150 tambors. A partir de les 18 hores, concentració dels participants en la cavalcada d'humor en el Centre Cívic per a, posteriorment, a les 19:30 hores, partir per l'avinguda 9 d'Octubre fins al recinte firal. La cavalcada estarà amenitzada per xarangues, animació i una gran batucada. A les 21 hores en el recinte firal, gran torrada popular i a les 23 hores en el recinte taurí, actuació de l'orquestra “La pato”.  
​

![](/media/actualidad/PublishingImages/Agosto 2015/txt_JHG0208[1].jpg)  
Tro d'avís durant la xopà 2015  

*   [](http://www.facebook.com/sharer.php?u=https://aytosagunto.es/va/actualitat/les-festes-patronals-del-port-de-sagunt-continuen-esta-setmana-amb-actes-per-a-tots-els-publics/ "Facebook")
*   [](http://twitter.com/share?url=https://aytosagunto.es/va/actualitat/les-festes-patronals-del-port-de-sagunt-continuen-esta-setmana-amb-actes-per-a-tots-els-publics/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-festes-patronals-del-port-de-sagunt-continuen-esta-setmana-amb-actes-per-a-tots-els-publics/ "Linked In")
*   [](mailto:?body=https://aytosagunto.es/va/actualitat/les-festes-patronals-del-port-de-sagunt-continuen-esta-setmana-amb-actes-per-a-tots-els-publics/)